MOLEGÆSTER PÅ U.L. (GENOPSLAG) | U. L. FISK
Fra Marts 2015:
– Snart melder de første skællede gæster sin ankomst langs den jyske vestkyst. – Molerne besøges fra midt i foråret til midt efterår af en god håndfuld spændende arter. Arter som er helt perfekte mål for dig og dit U.L.-gear, – og den første – silden – er på vej ind til kysten i disse dage!
Overvejer du at tage det klejne grej med på molen er der lige et par ting du skal have afklaret inden turen går mod det salte havvand:
1: – Skal der bare en masse fisk i spanden og hjem i fryseren, skal du lade U.L.-gearet blive hjemme. – Det er ikke egnet til kraner-fiskeri (flest-kilo-på-kortest-mulig-tid-fiskeri). Det kræver tungere gear!
2: – At medtage dit finessegear kræver at du tilstræber en unik U.L.-fightoplevelse, hvor gearet er ligeværdigt med fiskens styrke.
3: – Vær helt sikker på at dit ultralette setup er saltvandbestandigt.
– Og skyl det i ferskvand ved hjemkomst. Grundigt…
4: – Du skal ikke have noget imod den negative opmærksomhed som dit mikrogear tiltrækker sig fra undrende tyskere og andet godtfolk. Lad dem “hygge” sig med hegnspæls-stængerne, giga-baljerne og muttis kluge kinder…. – Det er dem som har misforstået noget… 🙂
Gode Vestkyst-moler: Esbjerg, Hvide Sande, Thorsminde, Bovbjerg, Fjaltring, Thyborøn, Agger og Hanstholm – Find U.L.-egnede pladser 🙂
– Lidt omkring mole-arterne, sæsonen, agnen og et par tricks:
Sæson: Normalt fra starten af april
Bedst fiskeri i østenvind, – sats på højvande.
Tag et standard sildeforfang og reducér det til kun to kroge. Brug et blink i enden på 7-10 gr. eller hvad din UL-stang nu kan tumle med.
Sæsonstart: Omkring tredje uge i april
Lange slanke blink på 7-8 gram er super, – gerne med flash. Efterhæng evt. trekrogen i et stykke line for bedre krogningsegenskaber.
– Prøv også U.L.-flådmede med sild eller reje.
Stavsild:
Sæsonstart: Midt juli
Ikke en art som er nem at ramme, men får du fingre i dem er der dømt turbofight med giga-sildene. – Stripperblink er Stavsild-guf! – Arten er rødlistet – IKKE fredet som nogle tror.
Sæson: Fra sidst i juni. Bedst på ydermolerne.
Fisk i østenvind og sats på morgen og især aftenfiskeri. Brug et reduceret makrelforfang efterfulgt af et blankt blink på 7-10 gram, og prøv i alle vandlag. Molens mester-fighter!!
De to herunder er lige så meget til inspiration for mig selv (endnu…) 🙂
Sæson: Fra midt juni og ind i efteråret
Desværre kun nulturs-erfaring: Brug flutes – flyde og synke – og et lille flåd. – Hav masser af tålmodighed. Vigtig udrustning: Pol-briller!
Desværre kun nulturs-erfaring: Fisk på yder-molen og i brændingen direkte fra stranden
med slanke og blanke blink fra 5-10 gram.
♦ (Fladfisk, torsk og sej er ikke medtaget da det ikke er “gæste-fisk”)
♦ Gode tips til din UL-moletur efter de spændende Vestkyst-gæster:
♦ Placér dig tæt på vandspejls-niveau, da du vil få problemer med at “krane” din fangst op på det spinkle grej.
♦ Alternativt må du fremskaffe et langskaftet net til landingen.
♦ Husk at dine knapt så vægtige agn skal bruge tid på at nå bunden – ex. når du går efter silden, som ofte står dybt.
♦ Med en rygsæk kan du nemt samle alt dit gear, og vil dermed være mere adræt når du springer rundt på de ofte ret glatte molesten.
♦ Solcreme kunne være en rigtig god ide at have med i rygsækken!
♦ Gå efter dage med svag vind eller østenvind. – Det giver flere fisk og en mere behagelig tur. – Tag eventuelt badebukser med! 🙂
♦ Og igen: Husk at skylle det aggressive saltvand af dit U.L.-gear.
Timing: – Flere af arterne kræver god timing for at minimere forgæves kørsel. Her kan du finde vigtig information om hvornår du skal “rykke”:
https://ulfisk.com/
https://www.facebook.com/groups/640870365927846/
— ULFISK.com ønsker dig en rigtig god Vestkyst-ekspedition —
* Endegrej* Gear* Godt Tip* Tanker fra MigArt: Diverse¤ Fra Kysten
Forrige indlægLATE NIGHT BROWNSNæste indlægKAPTAJN KLO